《遭诬得罪赋此以见志》
明代·朱同

四十趋朝五十过，典章事业历研磨。九重日月瞻依久，一代文章制作多。

岂有黄金来暮夜，秪惭白发老风波。归魂不逐东流水，直上长江诉汨罗。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。